كمل كلامو :"" النهار فاش لقيتها ... كانت جالسة فالجردة ديال الجامعة .. كاتقرى كتابها .. ماتصوريش باش حسيت .. عرفتي ماحسيت حتى عنقتها بين يديا *ضحك* طرشاتني و ضرباتني و بعداتني .. سحاب ليها شي متحرش احمق .. و لكن ماخفاتش عليا ديك الدهشة على وجهها منين شافتني .. سولاتني واش انا بيخير .. ضحكتي كانت توصل ليها الخبار .. تهربات من الكلام معايا و لكن بقيت مصر .. تفاديت كل مراوغاتها و هرست كل حصونها .. ماعندكش فكرة شحال عذباتني .. شحال تحبطت من مرة .. كانت قوية و صعيبة .. و لكن ماتراجعتش .. كنت مآمن بفكرة ان ربي مالاقانيش بيها غير هكاك .. انها تكون البنت لي متطابقة معايا و تبرع ليا بجزء منها ماعندش خوتي فراها حكمة من عند الله و حلفت بيني و بين لي خلقني ان هاذيك ماغاتكون غير ليا .. و ربي كان نيت مكتبها ليا .. كانت ممتنعة على الزواج ماكانتش معمرة راسها بالجنس الاخر بحال الى ماكاينينش الرجال فالدنيا .. و لكن الحمد الله ربي لينها ليا .. و عطاني القدرة باش نقنعها .. و عشت معاها احسن سنين حياتي .. ماكناش من لي يظلو يخرجو و يدورو و يسافرو .. كانت دارنا ديما مسدودة علينا غير انا و ياها و مخليين العالم كامل برى .. تعلمت معاها بزاف الامور .. و علمتها حتى انا .. فهمت المعنى ديال تلقى نصفك الاخر .. مونية كانت نفسي الاخرى .. فكرة نتخلى عليها او نخليها تمشي .. بحال الى قطعت شريان من شراييني .. غانبقى ننزف وراها حتى نموت .. و هارف انا شحال كانعني ليها .. عارف باللي التضحية عندها اسهل من الماء .. عارف انها كاتفكر انني في يوم غاننساها و نخليها تمشي و لكن .. ماعمرها غاتوصل لداك النهار .. ماغانخليهاش تقتل راسها و تقتلني وراها .. ""